Ιερά Μητρόπολις Θηβών, Λεβαδείας και Αυλίδος

Η Ιερά Μητρόπολις Θηβών, Λεβαδείας και Αυλίδος είναι μια από τις σαράντα έξι Μητροπόλεις της Παλαιάς Ελλάδας και ογδόντα δύο συνολικά της Εκκλησίας της ΕλλάδοςΙερά Μητρόπολις Θηβών και Λεβαδείας  στην Εκκλησία της Ελλάδος, Ανακτήθηκε 16 Ιανουαρίου 2015.

Η Μητρόπολη καλύπτει έκταση 3.074 τ.χλμ. και περιλαμβάνει τους δήμους Λεβαδέων, Αλιάρτου - Θεσπιέων, Διστόμου - Αράχοβας - Αντίκυρας (εκτός από τη Δημοτική Ενότητα Αντίκυρας που ανήκει στην Ιερά Μητρόπολη Φωκίδος), Θηβαίων, Ορχομενού και Τανάγρας, καθώς και τη Δημοτική Ενότητα Αυλίδας του Νομού ΕυβοίαςΕπίσημη ιστοσελίδα Ιεράς Μητρόπολις Θηβών και Λεβαδείας - Ιστορικό , Ανακτήθηκε 16 Ιανουαρίου 2015. Έχει έδρα τη Λιβαδειά, πρωτεύουσα του νομού Βοιωτίας, όπου βρίσκεται ο Μητροπολιτικός Ναός των Εισοδίων της Θεοτόκου.

Ο σημερινός Μητροπολίτης είναι ο Σεβασμιώτατος Γεώργιος Α΄, ο οποίος αποτελεί τον εξηκοστό πέμπτο Μητροπολίτη Θηβών και Λεβαδείας από τις 24 Ιουνίου 2008, οπότε εξελέγη από την Ιερά Σύνοδο της Εκκλησίας της ΕλλάδοςΕπίσημη ιστοσελίδα Ιεράς Μητρόπολις Θηβών και Λεβαδείας - Βιογραφικό Μητροπολίτη , Ανακτήθηκε 16 Ιανουαρίου 2015.

Ιστορικά στοιχεία

Η ιστορία της Μητρόπολης Θηβών ξεκίνησε από τα πρώτα χριστιανικά χρόνια και συγκεκριμένα όταν ο Απόστολος Παύλος διέδωσε τον Χριστιανισμό αρχικά στην πόλη της Θήβας και στη συνέχεια στην υπόλοιπη Βοιωτία. Η Μητρόπολη Θηβών και Λεβαδείας αποτελεί μία από τις ιστορικότερες Μητροπόλεις της Εκκλησία της Ελλάδος. Αρχικά δημιουργήθηκε ως Επισκοπή Θηβών στις αρχές του πρώτου αιώνα, στα τέλη του ένατου αιώνα μετονομάστηκε σε Αρχιεπισκοπή Θηβών, τον δωδέκατο αιώνα προήχθη σε Μητρόπολη Θηβών, τον δέκατο όγδοο αιώνα σε Επισκοπή Βοιωτίας, το 1852 σε Επισκοπή Θηβών και Λεβαδείας και το 1922 σε Μητρόπολη Θηβών και Λεβαδείας όπου και απέκτησε τη σημερινή της μορφή.

Ο πρώτος Επίσκοπος Θηβών ήταν ο Απόστολος Ρούφος το 56-57 μ.Χ. ο οποίος επιλέχθηκε από τον Απόστολο Παύλο συνοδευόμενος από τον Ευαγγελιστή Λουκά και μαρτύρησε ή επί Αυτοκράτορα Νέρωνα το 64 μ.Χ. ή επί Αυτοκράτορα Δομιτιανού το 81-96 μ.Χ. Με βάση τα υπάρχοντα στοιχεία, από τη δημιουργία της Μητρόπολης έως και σήμερα έχουν διατελέσει εξήντα πέντε Μητροπολίτες. Σημαντικός Μητροπολίτης υπήρξε ο Ιωάννης Δ΄ ο Καλοκτένης, που διετέλεσε Μητροπολίτης Θηβών το 1144 έως το 1180, και είχε πολύ μεγάλο κοινωνικό έργο, γι' αυτό και του χάρισαν το όνομα «Νέος Ελεήμων» και αποτελεί τον πολιούχο Άγιο της Θήβας. Επίσης ο Ιωάννης Δ΄ ο Καλοκτένης είναι ο Μητροπολίτης με τη μεγαλύτερη διάρκεια σε αυτή τη θέση, καθώς παρέμεινε για τριανταέξι χρόνια. Άλλοι σπουδαίοι Μητροπολίτες ήταν ο Νικόδημος Γραικός και ο Προκαθήμενος της Ορθόδοξης Εκκλησίας της Ελλάδος Αρχιεπίσκοπος Αθηνών Ιερώνυμος Β´.

Κατά καιρούς χρησιμοποιήθηκαν διάφορες παραλλαγές για τον τίτλο του Μητροπολίτη. Αυτές ήταν: «Επίσκοπος Θηβών», «Αρχιεπίσκοπος Θηβών», την εποχή της Τουρκοκρατίας «Μητροπολίτης Θηβών και Ὑπέρτιμος καί έξαρχος πάσης Βοιωτίας», «Επίσκοπος Βοιωτίας» τον δέκατο όγδοο αιώνα και «Επίσκοπος Θηβών και Λεβαδείας» από το 1852 έως το 1922. Η σύγχρονη εκδοχή του τίτλου είναι «Μητροπολίτης Θηβών και Λεβαδείας» και καθιερώθηκε το 1922.
Μετά τη Μικρασιατική Καταστροφή εγκαταστάθηκαν στην περιοχή οικογένειες Μικρασιατών που μετέφεραν μαζί τους και ιερά κειμήλια. Η εικόνα της Αγίας Άννας από τη Σμύρνη φυλάσσεται σήμερα προς προσκύνηση στη γυναικείο μοναστήρι της Αναλήψεως του Κυρίου (Σκούρτα Βοιωτίας).Η εικόνα της Αγ. Άννης και το θαύμα στη Σμύρνη, orthodoxianewsagency

Επισκοπικός κατάλογος

Η επιλογή των Μητροπολιτών από το έτος 1143, την εποχή που Μητροπολίτης Θηβών ήταν ο Ιωάννης Δ΄ ο Καλοκτένης καθοριζόταν από το Οικουμενικό Πατριαρχείο Κωνσταντινουπόλεως. Από εκείνη την εποχή η Μητρόπολη Θηβών και η η μετέπειτα Επισκοπή Βοιωτίας μέχρι τη διακήρυξη της ανεξαρτησία της Εκκλησίας της Ελλάδος στις 25 Ιουλίου 1833 που επικυρώθηκε από τον Βασιλιά Όθωνα το Βασιλικό Διάταγμα με τον τίτλο «Διακήρυξις περί της Ανεξαρτησίας της Εκκλησίας της Ελλάδος» και διορίστηκε η πρώτη πενταμελής Διαρκής Σύνοδος Ιεραρχών και την τελική αναγνώριση στις 29 Ιουνίου 1850, υπάγονταν στο Οικουμενικό πατριαρχείο και εκλέγονταν Μητροπολίτες από αυτό. Ύστερα από την αναγνώριση της Εκκλησίας της Ελλάδος, και τη μετονομασία της Επισκοπής Βοιωτίας σε Επισκοπή Θηβών και Λεβαδείας το 1852, οι Μητροπολίτες επιλέγονται από την Ιερά της ΣύνοδοΕκκλησία της Ελλάδος - Ιερά Σύνοδος , Ανακτήθηκε 17 Ιανουαρίου 2015.

ΌνομαΈτηΣχόλιαΕπισκοπή Θηβών (αρχές 1ου αιώνα μ.Χ.–περίπου 879) Ρούφος  1ος αιώνας  Κλεόνικος  ~ 325  Ιούλιος ή Ιουλιανός  342 – 343  Μόσχος  ~ 343  Ανύσιος  ~ 431  Αδριανός  440, 461  Αρχέτιμος  451, 458  Συμεών Α΄  Αρχές 6ου αιώνα  Ελπίδιος  ~ 531  Ανώνυμος  τέλος 6ου αιώνα – αρχές 7ου αιώνα  Ιππόλυτος  μέσα 7ου ή 8ου αιώνα  Γερμανός  8ος ή 9ος αιώνας  Μαρκιανός  869, 879 Αρχιεπισκοπή Θηβών (περίπου 879 – περίπου 1117) Ιωάννης Α΄  μεταξύ 10ου – 11ου αιώνα  Ιωάννης Β΄ Κοσίφης  ~ 1072  Πέτρος  ~ 1079  Ανώνυμος  1080 – 1089  Κωνσταντίνος  11ος αιώνας  Νικήτας  τέλος 11ου αιώνα  Ιωάννης Γ΄  1116 – 1117 Μητρόπολη Θηβών (1143 – περίπου 1700) Ιωάννης Δ΄ ο Καλοκτένης  1144 – 1180  Μανουήλ  1204, 1206  Συμεών Β΄ ο Κρής  1350 – 1357  Σίμων  ~ 1360  Ανώνυμος  ~ 1437  Γρηγόριος Α΄  ~ 1490  Ιωάσαφ Α΄ ο Μακρής  1541 – 1565  Λαυρέντιος  πριν τον Ιούνιο 1583 – 1597  Ιωάσαφ Β΄  1604 – 1606  Παΐσιος  ~ 1614  Γρηγόριος Β΄  1614 – 1616  Μητροφάνης Α΄  1621 – 1626  παραιτήθηκε Δανιήλ Α΄  24 Μαρτίου 1626 – 1627  από Ωρεών Παρθένιος  1627 – 1634  α΄ θητεία, καθαιρέθηκε, μετέπειτα Σάμου Κλήμης  22 Νοεμβρίου 1634 – 1648  καθαιρέθηκε Δανιήλ Β΄  Ιανουάριος 1648 – Νοέμβριος 1652   Παρθένιος  Νοέμβριος 1652 – Μάρτιος 1657  β΄ θητεία, από Σάμου Ιεζεκιήλ  Μάρτιος 1657 – 1666  εγκατέλειψε την Μητρόπολη, καθαιρέθηκε Ιερόθεος  1666 – 1695 Επισκοπή Βοιωτίας (περίπου 1700 – 1852) Αθανάσιος Α΄  1700 – 1721  Ιωακείμ  ~ 1710  Δαμιανός  ~ 1721  Ανώνυμος  ~ 1722  Μακάριος Φιλάρετος  ~ 1729  Γεράσιμος Σαντοριναίος  ~ 1733  Ανανίας Α΄  1734 – 1737  Αθανάσιος Β΄  ~ 1740  Μητροφάνης Β΄  ~ 1744  Πανάρετος  ~ 1746  Άνθιμος  Δεκέμβριος 1752 – Μάιος 1764  κατόπιν Νικαίας Αγάπιος  1764 – 1774  Αθανάσιος Γ΄  1773 – 1790  Τιμόθεος ο από Δαμαλών  ; – 1793 †  Κύριλλος (Μουρούζης)  Σεπτέμβριος 1793 – Αύγουστος 1812 †  Ανανίας Β΄ (Βαλέτας)  Αύγουστος 1812 – Αύγουστος 1820 †  Παΐσιος  Αύγουστος 1820 – 13 Ιουλίου 1849 †  από επίσκοπος ΠεριστεράςΕπισκοπή Θηβών και Λεβαδείας (1852 – 1922) Αβράμιος (Αναργύρου)  30 Οκτωβρίου 1852 – 21 Οκτωβρίου 1858 †  Δοσίθεος (Ασημακίδης)  23 Νοεμβρίου 1858 – Δεκέμβριος 1886  παραιτήθηκε Ιερώνυμος Α΄ (Βλαχάκης)  13 Ιουνίου 1901 – 5 Σεπτεμβρίου 1909 †  Συνέσιος (Φιλιππίδης)  20 Μαΐου 1912 – 27 Φεβρουαρίου 1944 † Μητρόπολη Θηβών και Λεβαδείας (1922 – 2021) Πολύκαρπος (Κουτσοπίδης)  2 Μαρτίου 1944 – αρχές Δεκεμβρίου 1957  Δωρόθεος (Βασιλάς)  10 Δεκεμβρίου 1957 – 1 Νοεμβρίου 1966  από Παραμυθίας Νικόδημος (Γραικός)  8 Ιουνίου 1967 – 1981  Ιερώνυμος Β΄ (Λιάπης)  4 Οκτωβρίου 1981 – 7 Φεβρουαρίου 2008  κατόπιν Αρχιεπίσκοπος Αθηνών Γεώργιος (Μαντζουράνης)  24 Ιουνίου 2008 – σήμερα Μητρόπολη Θηβών, Λεβαδείας και Αυλίδος (2021 – σήμερα)Γεώργιος (Μαντζουράνης)24 Ιουνίου 2008 – σήμερα

Πρόσφατες εκλογές
Το 1981, έπειτα από την παραίτηση του Μητροπολίτη Νικόδημου Γραικού, πραγματοποιήθηκαν εκλογές, κατά τις οποίες ο Ιερώνυμος Λιάπης εξελέγη παμψηφεί Μητροπολίτης Θηβών και Λεβαδείας. Η χειροτονία του πραγματοποιήθηκε στις 4 Οκτωβρίου 1981 στον Καθεδρικό Ναό Αθηνών, προεξάρχοντος του Αρχιεπισκόπου ΣεραφείμΕπίσημη ιστοσελίδα Ιερά Μητρόπολις Θηβών και Λεβαδείας - Μητροπολίτες Θηβών και Λεβαδείας, Ανακτήθηκε 17 Ιανουαρίου 2015.

Στις 7 Φεβρουαρίου 2008 ο Μητροπολίτης Ιερώνυμος εξελέγη Αρχιεπίσκοπος Αθηνών και πάσης Ελλάδος και στις 24 Ιουνίου του ίδιου χρόνου πραγματοποιήθηκαν εκλογές στην Ιεραρχία της Εκκλησίας της Ελλάδος για ανάδειξη νέου Μητροπολίτη Θηβών και Λεβαδείας. Σε αυτές, ο Γεώργιος Μαντζουράνης έλαβε 65 ψήφους (έναντι μίας που έλαβαν οι Αρχιμανδρίτες Νεκτάριος Αντωνόπουλος και Εμμανουήλ Σιγάλας και 6 λευκών) και εξελέγη νέος Μητροπολίτης, διαδεχόμενος τον Αρχιεπίσκοπο Ιερώνυμο Β´Οι πρώτες εκλογές μητροπολιτών επί Ιερώνυμου protothema, Ανακτήθηκε 17 Ιανουαρίου 2015.

Δείτε επίσης
Εκκλησία της Ελλάδος

Παραπομπές

Πηγές
 Θρησκευτική και Ηθική Εγκυκλοπαίδεια Μαρτίνου, Θηβών και Λεβαδείας Μητρόπολις, τόμος 6, σελ. 516



Θηβων